Radierung

Mit **Radierig** (vo latiinisch *radere* „chratze, wägnee“) bezäichnet mä e graafischs Diefdruckverfaare in dr künstlerische Druckgraafik.

## D Grundlaage
Mä ritzt in die glatti, eebeni Ooberflechi von ere Diefdruck-Druckplatte Linie oder Pünkt und däm säit mä *Radiere*. Mä brucht für daas e Radiernoodle.

* Bi dr Chaltnoodleradierig wird d Zäichnig mit ere Radiernoodle us hertistem Staal diräkt in d Druckblatte gritzt. Je diefer und bräiter dr Ritz isch, wo mä macht, umso mee Farb cha dr Ritz ufnee und d Färbig wird dunkler. Mä brucht kä Äätzflüssigkäit bi däm Verfaare.
* Bi dr Äatzradierig bringt mä zerst e relatiiv wäichi Abdeckschicht uf d Druckblatte und ritzt d Zäichnig in die Abdeckschicht. Denn wird d Blatte mit ere Äätzflüssigkäit gäätzt, und nume die Stelle wärde aagriffe, wo d Deckschicht verletzt worde isch. Schliesslig spüelt mä d Blatte ab und wird d Deckschicht loos.

D Druckfarb wird uf dr Blatte ufgmoolt, denn wüscht mä die überflüssig Farb vo de glatte Stelle vo dr Druckblatte ab. Mä macht e Blatt Babbiir füecht und druckt s mit ere Walzedruckbräss fest uf d Druckblatte, so dass es d Farb us de Ritze uusesugt und d Zäichnig eso uf s Babbiir überdräit wird. D Druckblatte si öbbe 1–2&nbsp;mm dick, mäistens us Chupfer, mänggisch us Zink oder Messing, aber äigetlig chönne alli Materialie mit ere glatte Ooberflechi verwändet wärde, wo mä cha ritze oder äätze und wo d Farb, wo mä will bruuche, abstoosse.

Modärni Methoode vom *Non-toxic-printing* verwände Blatte, wo im Voruus beschichdet si und e liechtempfindligi Fotopolymerschicht druf isch. Sonigi Blatte wärde nid gäätzt. Mä druckt diräkt vo dr Beschichdig. Die Blatte wärde au in de fotograafische Eedeldruckverfaare verwändet.

## Farbradierig

Hüte si Farbradierige üüblig. Doodrbii bit s e baar Wariante:

; Kolorierti Radierig
: Radierige, wo in ere (Grund-)Farb druckt si, wärde denn mit Aquarellfarbe oder farbige Bleistift aagmoolt.
; Farbradierig vo äinere Blatte
: D Druckblatte wird mit verschiidene Farbe iigfärbt. Bi dere Methoode si alli Druck e chli verschiide
; Meeblattefarbradierig
: Vo dr erste Druckblatte wird s Motiiv uf witeri, gliich groossi Blatte kopiert, wo jeedi drvo en äigeni Farb brucht. Mä druckt denn vo dr hellste zur dunkelste Farb.


 Platte1.jpg|Aadruck vo dr Druckblatte 1. Motiiv *Metamorphose* vom Jens Rusch
 Platte1und2.jpg|Zsämmedruck Blatte 1 und 2. Technik: Moolerischi Akwatinta
 Platte123.jpg|Zsämmedruck vo de Blatten 1, 2 und 3


; Druck uf farbigem Babbiir
: Mä druckt mit wisser Farb uf e dunkels Babbiir,so dass es wie Chriide-, Silberstift- oder Röötelzäichnige usgseet.
;Montaaschdruck
: D Druckblatte wird verschnitte und die diwärse Däil chönne underschiidlig iigfärbt wärde. Si chömme zämme nääbenander uf e Druckdisch vo dr Bräss und wärde eso druckt.
; Kombinazioonsdruck
: Wenn verschiideni Drucktechnike (Hoochdruck/Diefdruck) brucht wärde, wemm mä farbigs Babbiir oder Metallfolie iichläbt cha mä Drück widerhoole.

## Liddratuur
* Andreas Andresen: *Die deutschen Malerradierer des 19. Jahrhunderts*. Band&nbsp;1–4, Leipzig 1866–70. Fortgsetzt vom Wessely.
* Wolfgang Autenrieth: *Neue und alte Techniken der Radierung und Edeldruckverfahren. Vom Hexenmehl und Drachenblut zur Fotopolymerschicht. Tipps, Tricks, Anleitungen und Rezepte aus fünf Jahrhunderten – Ein alchemistisches Werkstattbuch.* 7.&nbsp;Auflage. Krauchenwies 2020, ISBN 978-3-9821765-0-5 (Inhaltsverzeichnis, (→ Auszüge Online)).
* Stanley William Hayter: *New Ways of Gravure*. Watson-Guptill, New York 1981 / Oxford University Press, London 1966 / Pantheon, New York, 1949.
* Felix Hollenberg: *Handbuch für Malerradierer – Das Radieren, die Ätzkunst, der Kupferdruck*. Deutscher Kunstverlag, München / Berlin 2008, ISBN 978-3-422-02148-8.
* Henner Kätelhön: *Die Radierung – Erfahrungen einer Kupferdruckerei*. Steintor Verlag, Möhnesee 1996, ISBN 3-00-003982-1.
* Walter Koschatzky: *Die Kunst der Graphik*. DTV, München 1985, ISBN 3-423-02868-8.
* Ales Krejca: *Die Techniken der graphischen Kunst*. Artia-Verlag, Prag 1980, (Verlag Werner Dausien, Hanau), ISBN 3-7684-1071-4.
* Lothar Lang: *Der Graphiksammler*. Henschelverlag Kunst und Gesellschaft, Berlin 1983, ISBN 3-7762-0395-1.
* Jens Rusch: *Lehrheft: Farbradierung*. Deich-Verlag, Wewelsfleth 2010, ISBN 978-3-942074-01-8.
* Volker Steinbacher: *Workshop Radierung, Gravieren, Drucken, Kolorieren*. Englisch-Verlag, Wisbade 2006, ISBN 3-8241-1337-6.
* Hermann Struck: *Die Kunst des Radierens.* 4.&nbsp;Auflage. Verlegt bei Paul Cassirer, Berlin 1920. Mit Originalradierungen von Max Liebermann u.&nbsp;a.
* Walter Ziegler: *Die manuellen grafischen Techniken*. I. Band: *Die Schwarz-Weißkunst*, Halle 1919. II. Band: *Die manuelle Farbengrafik*, Halle 1922.
* Henrike Junge: *Wohlfeile Kunst. Die Verbreitung von Künstlergraphik seit 1870 und die Griffelkunst-Vereinigung Hamburg-Langenhorn.* Verlag Philipp von Zabern, Mainz 1989, ISBN 3-8053-1060-9.

## Weblingg

* Umfangriich Linggsammlig über Radiertechnike und Eedeldruckverfaare
* Radierung Online – Wärkstattbuech über d Technike vom Radiere und vo de Eedeldruckverfaare
* Virtuelles Kupferstichkabinett vom Herzog Anton Ulrich-Museum Braunschweig und vo dr Herzog August Bibliothek z Wolfenbüttel
* Strichätzung Wörkschop mit Step by Step-Fotene